เก็งกำไรเพลิดเพลิน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 19 ก.ค. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 19 ก.ค. 2553 
โดย... นายกระทิง &amp; หญิงฟลอร์
rr...ตลาดหุ้นคึกไม่เลิก ไปคนละทางกับตลาดหุ้นเอเชีย วันศุกร์หุ้นไทยปิด 827.54 จุด เพิ่มขึ้น 6.52 จุด มูลค่าซื้อขายแน่น 36,700 ล้านบาท ต่างชาติซื้อสุทธิ 765 ล้านบาทrr...หุ้นหลายๆ ตัวที่เล่นกัน วอลุมติดท็อปเทน ล้วนเป็นหุ้นโพยที่กองทุนสนับสนุนรัฐบาลมีของอยู่ บวกกันได้แรงๆ โดยเฉพาะแบงก์ทหารไทย (TMB) จิ๋วและแจ๋ว ทำบวกขึ้นไปอีก ปิดที่ 2.10 บาท ขึ้นดอยขนาดนี้ต้องระวัง ใกล้เป้าแรก 2.20 บาท เต็มกลืนrr...จังหวะที่หุ้นโพยก๊วนเล่นกันอยู่นี้ หุ้นตัวอื่นๆ ที่มีสตอรีหนุน ได้จังหวะทำขึ้น อย่าง แคปปิทอล เอ็นจิเนียริ่ง (CEN) ราคาแข็งโป๊ก บวกขึ้นไปอีก 24 สตางค์ อยู่ที่ 3.28 บาท เตรียมรับข่าวดีร่วมทุน GEN (เจนเนอรัลฯ) ต้นสัปดาห์นี้rr...ส่วน CEN – W 3 รายใหญ่เล่นโหด เช้าลากไปนิวไฮ 1.34 บาท แล้วลากลงมาเชือด 1.12 บาท ถึงตัวนี้จะถูกเก็บอยู่ในมือเจ้าของเกือบหมด แต่ถึงเวลาราคาวิ่งดีๆ เป็นใครก็ต้องโยนสาดออกมาใส่ในตลาดrr...สุดท้ายแล้ว SPSU (เอส.พี.ซูซูกิ) ของ “ชุมพล พรประภา” ก็ทิ้งธุรกิจหลักตัวแทนขายรถมอเตอร์ไซค์ ซูซูกิ คืนให้กับ ไทยซูซูกิ ผู้ผลิตรถมอเตอร์ไซค์ ซูซูกิ สาเหตุลึกๆ ถูกตั้งตัวแทนขายแข่ง ทำให้ยอดขาย SPSU ไม่เข้าเป้า “ชุมพล” เลยถอดใจเลิกขายยกธุรกิจคืนให้ ไทยซูซูกิ ไปทำเองซะงั้น rr...บง.สินอุตสาหกรรม (SICCO) ล่อมาเล่นได้ 12 วัน โดนตลาดจับขังวางเงินสดก่อนซื้อ (แคชบาลานซ์) ตั้งแต่ 19 ก.ค.–6 ส.ค.นี้